
ΑΠΑΛΛΟΤΡΙΩΣΕΙΣ 

Α ΠΟΦΑΣΕ ΙΣ 

Αριθ. 76478/οικ. (1) 

Αναγκαστική απαλλοτρίωση ακινήτων για τη νέα χάραξη προς βελτί¬ 
ωση της Κοινοτικής οδού Αγ. Δημητρίου - Μ. Παναγίας Ν. Χαλ/ 
κής (Τμήμα Αγ. Δημήτριος - Αυχένας) από Χ.Θ.' 0 + 000 έως 
0 + 910 και από Χ.Θ. 1 + 350 έως 1 + 800,50). 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του Ν.Δ/τος 797/1971 «Περί αναγκαστικών 
απαλλοτριώσεων σε συνδυασμό με τις Δ/ξεις του Ν.Δ/τος 139/1971 
«Περί αρμοδιότητας των Νομαρχών προς κήρυξη αναγκαστικών τινών 
απαλλοτριώσεων». 

2. Τις Δ/ξεις του άρθρου 23 του από 25.11.29, Δ/τος «Περί κωδι- 
κοποιήσεως των περί κατασκευής και συντηρήσεως οδών, κειμένων 
διατάξεων». 

3. Τις Δ/ξεις του Ν. 653/1977 «Περί υποχρεώσεως των παρόδιων 
ιδιοκτητών δια τη διάνοιξη οδών κ.λπ.» και του εκτελεστικού του Π.Δ/ 
τος 929/1979. 


4. Τις παρ. 9 και 10 του άρθρου 62 του Ν. 947/79 περί οικιστικών 
περιοχών και το Π.Δ. 929/1979 όπως και το Ν. 960/79 και ιδιαίτερα 
την παρ. 4 του άρθρου 9 με τις οποίες τέθηκαν σε εφαρμογή νέες διατά¬ 
ξεις απαλλοτριώσεων με επιβάρυνση των παρόδιων ιδιοκτητών για τις 
περιπτώσεις εθνικών οδών (νέες διανοίξεις, βελτιώσεις ή διαπλατύνσεις) 
επαρχιακών δημοτικών και κοινοτικών οδών (νέες διανοίξεις, βελτιώ¬ 
σεις). 

3. Τη 73581/3.9.84 τροποποιητική μας απόφαση για εφαρμογή 
του άρθρου .1 του Ν. 653/77, αποφασίζουμε: 

Κηρύσσουμε (αναγκαστική απαλλοτριωτέα έκταση λόγω δημοσίας 
ωφελείας τα τμήματα της Κοινοτικής οδού Αγ. Δημήτριος - Μ. Πανα¬ 
γία Ν. Χαλ/κής (Τμήμα Αγ. Δημήτριος - Αυχένας) που αποτελούν νέα 
χάραξη προς βελτίωσή τους, από Χ.Θ. 0 + 000 έως 0 + 910 και από 
Χ.Θ. 1 + 350 έως 1 + 800,50) συνολικού εμβαδού 6573,84 τ.μ. και 
απεικονίζονται στο κτηματολογικό διάγραμμα και πίνακα που έχουν 
συνταχθεί από τον Αναστάσιο Αγγελίδη τοπογράφο Μηχ/κό και έχουν 
θεωρηθεί από την ΔΤΥΝ Χαλ/κής. 

Στην προαναφερθείσα έκταση προβάλλουν δικαιώματα κυριότητας οι 
Τσολάκης Ιωάννης, Μένταλης Ιωάννης, Μαύρος Κλέαρχος, Αλεξάν¬ 
δρου Ευάγγελος, ΚΟΙΝΟΤΗΤΑ Πυργαδικίων, κ.λπ. 

Η απαλλοτρίωση κηρύσσεται υπέρ και δαπάνας του Δημοσίου, η 
αποζημίωση θα καταβληθεί από πιστώσεις για έργα Δημοσίων επενδύ¬ 
σεων αρμοδιότητας Νομαρχιακού Ταμείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 1 Δεκεμβρίου 1988 

Ο Νομάρχης 
ΓΙΩΡΓΟΣ ΚΥΡΚΟΣ 

- »- 

Αριθ. 157 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «ΚΥΡΙΑΚΟΥ» της κοινότητας Παγώνδα Σάμου, μπροστά 

από την ιδιοκτησία της Κοραλίας Πινιατέλι-Γκέρτσου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις του άρθρου 13 του Ν. 1078/1980 και του άρθρου 
23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/1982 Β') κοινής αποφάσεως 
των Υπουργών Προεδρίας της Κυβερνήσεως και Οικονομικών «Για την 
αναμόρφωση Συλλογικών Οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών». 

3. Την από 12.5.1988 έκθεση της «Επιτροπής καθορισμού των 
ορίων του αιγιαλού και παραλίαας και θέσεων Αμμοληψίας», που καθό¬ 
ρισε τα όρια αιγιαλού και της παραλίας στην περιοχή «ΚΥΡΙΑΚΟΥ» της 
Κοινότητας Παγώνδα και το από ΜΑΡΤΙΟ 1988 με κλίμακα 1:500 
τοπογραφικό διάγραμμα του Γεωργίου Διακογιάννη Πολιτικού μηχανι¬ 
κού που θεωρήθηκε την 12.5.1988 από τη Διεύθυνση Τεχνικών Υπη- 

ρεσιών της Νομαρχίας Σάμου και συνοδεύει την έκθεση της προαναφε- 
ρόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/593/88 Σ. 1625/2.11.1988 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 «περί διοικητικής αποκεντρώσεως», σε συνδυασμό με τις διατά¬ 
ξεις του από 28.6.1955 Β.Δ/τος «περί εξαιρέσεως από της κατά το άρ¬ 
θρο 1 παράγρ. 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού των Οικονομικών», 
του Β.Δ. 704/1970 και του άρθρου 1 παράγραφος 5 του Π.Δ. 71/ 
25.2.1984, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές διανομαρ- 
χιακού επιπέδου, αποφασίζουμε: 

Επικυρώνουμε την από 12.5.1988 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων Αμμοληψίας, 
καθώς και το από Μάρτιο 1988 τοπογραφικό διάγραμμα που τη συνο¬ 
δεύει, το οποίο συντάχτηκε από το Γεώργιο Διακογιάννη μηχανικό, με 
κλίμακα 1:500 και θεωρήθηκε την 12.5.1988 από τη Διεύθυνση Τε¬ 
χνικών Υπηρεσιών της Νομαρχίας Σάμου, επί του οποίου η παραπάνω 
Επιτροπή, με κόκκινη γραμμή καθόρισε τα όρια του αιγιαλού στη θέση 
«ΚΥΡΙΑΚΟΥ» της κοινότητας Παγώνδα Σάμου και με κίτρινη γραμμή 
τα όρια της παραλίας στην ίδια θέση. 

Η παρούσα απόφαση μαζί με την έκθεση και το διάγραμμα που προα- 
ναφέραμε, να δημοσιευθούν στην Εφημερίδα της Κυβερνήσεως. 

Ο Νομάρχης 
ΘΕΟΧΑΡΗΣ ΤΣΙΟΚΑΣ 


ΕΚΘΕΣΗ 

Επιτροπής καθορισμού ορίων αιγιαλού παραλίας και θέσεων αμμολη¬ 
ψίας. 

Για τον πρώτο καθορισμό των ορίων Αιγιαλού και Παραλίας στη 
θέση «ΚΥΡΙΑΚΟΥ» Κοινότητας Παγώνδα Σάμου. 

Σάμος σήμερα 12.5.1988 ημέρα της εβδομάδας Πέμπτη και ώρα 
10.00 οι υπογραφόμενοι: 

1. Αναστάσιος Καλτεριμτζής αναπληρωτής Οικ. Εφόρου Σάμου, 
κωλυομένου ως Πρόεδρος. 

2. Αριστομένης Σεχιώτης Δ/ντής Τεχνικών Υπηρεσιών Σάμου. 

3. Ανδρέας Στυλιανόπουλος Υπολιμενάρχης Σάμου, επειδή απουσιά¬ 
ζει ο Λιμενάρχης Σάμου ως μέλη. 

Αποτελούντες την Επιτροπή καθορισμού των ορίων Αιγιαλού, Παρα¬ 


λίας και θέσεων Αμμοληψίας των άρθρων 74 και 75 του Π.Δ. 636/ 
1977, όπως αυτή αναμορφώθηκε 0208/181/20.4.1982 Κοινή από¬ 
φαση των Υπουργών Προεδρίας της Κυβερνήσεως και Οικονομικών και 
ανασυγκροτήθηκε με την Φ.598/2.2.1984 απόφαση του Νομάρχη 
Σάμου αφού συνήλθαμε, ύστερα από πρόσκληση του Προέδρου αυτής, 
μεταβήκαμε στην ανωτέρω περιοχή και έχοντας υπόψη: 

α) Τις διατάξεις του Α.Ν. 2344/1940, όπως τροποποιήθηκαν και 
ισχύουν και την με την εφαρμογή αυτών υπάρχουσα Δικαστηριακή και 
Διοικητική Νομολογία, και του άρθρου 5 του ΑΝ 269/1968. 

β) Την από 12.5.1988 υποβληθέίσα αίτηση της Κοραλίας Πινια- 
τέλη - Γκέρτσου κατοίκου Σάμου με την οποία ζητάει να καθορισθούν τα 
όρια του Αιγιαλού και παραλίας στην περιοχή «Κυριάκού» της Κοινότη¬ 
τας Παγώνδα Σάμου, μπροστά από την ιδιοκτησία της. 

γ) Το συνταχθέν Τοπογραφικό και Υψομετρικό Διάγραμμα σε μία πι¬ 
νακίδα, σε κλίμακα 1:500 με ημερομηνία Μάρτιο 1988 από το Μηχα¬ 
νικό Γεώργιο Διακογιάννη και ελεγμένο κατά το δυνατό για την ορθή 
αποτύπωσή του, από την Δ.Τ.Υ. Σάμου και θεωρηθέν από αυτήν την 
12.5.1988 σύμφωνα με το άρθρο 20 του Ν. 719/1977. 

δ) Τη αχηματισθείσα αντίληψη, από την επιτόπιο εξέταση, του πλά¬ 
τους της βρέχόμενης ζώνης της ξηράς και των λοιπών συνθηκών που 
τελεί αυτή, όπως μορφολογία της περιοχής, κατάσταση ακτής, κατά¬ 
σταση θαλάσσιου χώρου, παλίρροια και θαλάσσια ρεύματα και επικρα¬ 
τούσες καιρικές συνθήκες. 

ε) Όλα τα λοιπά στοιχεία που περιήλθαν στην κατοχή μας, όπως 
μαρτυρικές καταθέσεις, τίτλοι ιδιοκτησίας και τα από τη συσχέτιση αυ¬ 
τών προκύψαντα συμπεράσματα. 

στ) Την ανάγκη να τεθεί ζώνη παραλίας 10 μέτρων, επειδή δεν εξυ¬ 
πηρετούνται οι σκοποί του άρθρου 7 του Α.Ν. 3344/1940, καθορίζει: 
Επάνω στο υποβληθέν τοπογραφικό και υψομετρικό διάγραμμα, 
α) Την οριογραμμή του αιγιαλού με συνεχή κόκκινη πολυγωνική 
γραμμή, της οποίας οι κορυφές Α1 έως Α24 εξασφαλίζονται από στα¬ 
θερά σημεία. . 

β) Την οριογραμμή της παραλίας με συνεχή κίτρινη πολυγωνική 
γραμμή της οποίας οι κορυφές Π1 έως Π24 εξασφαλίζονται από στα¬ 
θερά σημεία. 

Αποφαίνεται ότι δεν υφίσταται παλαιός αιγιαλός και ότι στη ζώνη αι- 
γιαλού και παραλίας δεν υπάρχουν κτίσματα. 

Η Επιτροπή 

Ο Πρόεδρος Τα Μέλη 

(Υπογραφές) 

Α ΝΑΚΟΙΝΩΣΕ ΙΣ 

Αριθ. Α12α/Φ 10/0/30481 (3) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για τη βελτίωση της Εθν. οδού Θεσ/νίκης - Τουρκικά Σύνορα 
(διασταύρωση Ελευθέρων μέχρι διασταύρωση Αγίου Ανδρέα). 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Σύμφωνα με 1) τα άρθρα 7 και 8 του Ν.Δ. 797/1971 «περί αναγκα¬ 
στικών απαλλοτριώσεων» και 2) Τις διατάξεις του Π.Δ/τος 69/ 
8.2.1989 ΦΕΚ. 28/16.2.1988 για τον Οργανισμό της Γενικής 
Γραμματείας Δημοσίων Έργων. 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Π.5403/676/ 
25.9.1985 κοινή απόφαση των Υπουργών Οικονομικών και Δημ. Έρ¬ 
γων (ΦΕΚ 670/85 τ.Δ') για τη βελτίωση της Εθνικής Οδού Θεσσαλο¬ 
νίκης - Τουρκικά Σύνορα (διασταύρωση Ελευθερών μέχρι διασταύρωση 
Αγίου Ανδρέα). 

β) Τους ενυποθήκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα 
που καθορίστηκε με την 18/1986 απόφαση Μονομελούς Πρωτοδικείου 
Καβάλας έχει παρακατατεθεί στο Γραφείο Παρακαταθηκών Α'. 

Σχετικά έχει εκδοθεί το 25415/7.4.1987 γραμμάτιο σύστασης πα¬ 
ρακαταθήκης ποσού δρχ. δέκα εννέα χιλιάδες πεντακόσιες ογδόντα 
τρεις (19.583). 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Φεβρουάριου 1989 
Ο Διευθυντής 

ΚΩΝ. ΔΕΣΥΠΡΗΣ 

Αριθ. 274 * _ (4) 

Δημοσίευση ανακοίνωσης για παρακατάθεση αποζημίωσης από ανα¬ 
γκαστική απαλλοτρίωση στο Νομαρχιακό Ταμείο Φωκίδας. 

ΝΟΜΑΡΧΙΑΚΟ ΤΑΜΕΙΟ ΦΩΚΙΔΑΣ 

Έχοντας υπόψη τις διατάξεις των άρθρων 7 και 8 του Ν.Δ. 
797/71 «περί αναγκαστικών απαλλοτριώσεων» γνωρίζουμε: 

α) Σ’ αυτούς που έχουν ή αξιώνουν δικαιώματα κυριότητας στα ακί¬ 
νητα που απαλλοτριώθηκαν με την αριθ. ΤΥ 1188/19.3.86 απόφαση 
(ΦΕΚ 322/86 τ.Δ') προς κατασκευή γέφυρας μετά προσβάσεων στο 
χείμαρρο Σωροί Σ' Τριζονίων του έργου «Δρόμος από Ε.Ο. Άμφισσας 
προς Επωμά Χάνια». 

β) Σ’ αυτούς που τυχόν επί των ακινήτων τούτων είναι γραμμένοι 
ενυπόθηκοι ή κατάσχοντες δανειστές ή τρίτων διεκδικητές, ότι σύμφωνα 
με την αριθ. 104/16.6.88 απόφαση του Μονομελούς Πρωτοδικείου 
Άμφισσας, με την οποία καθορίστηκε προσωρινή τιμή αποζημίωσης 
όλων των ακινήτων μετά των επικειμένων, όπως αυτά εικονίζονται στο 
οικείο κτηματολογικό πίνακα, κατατέθηκε στο Ταμείο Παρακαταθη¬ 
κών και Δανείων και εκδόθηκε προς τούτο το αριθ. 10329/89 γραμμά¬ 
τιο σύστασης παρακαταθήκης του Γραφείου Παρακαταθηκών και Δα¬ 
νείων Άμφισσας, για συνολικό ποσό δρχ. 5.737.125. 

2) Η αποζημίωση αυτή θα αποδοθεί στους μόνιμους δικαιούχους. 

3) Η παρούσα να δημοσιευθεί στην Εφημερίδα της Κυβερνήσεως. 

Άμφισσα, 8 Φεβρουάριου 1989 
Ο Πρόεδρος Ν.Τ. 

ΛΑΜΠΡΟΣ ΤΣΙΚΑΣ 
-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 352/37 (5) 

Χαρακτηρισμός ως διατηρητέου του κτιρίου που βρίσκεται επί της οδού 
Βεΐκου αριθ. 20 στην περιοχή Μακρυγιάννη (Ν. Αττικής) και καθο¬ 
ρισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 


σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2), 
όπως τροποποιήθηκε με τις διατάξεις του Ν. 1772/1988 «Τροποποί¬ 
ηση διατάξεων του Ν. 1577/1985 «Γενικός Οικοδομικός Κανονισμός» 
και άλλες σχετικές διατάξεις» (ΦΕΚ 91/Α/88). 

2. Την υπ’ αριθ. Υ.1291/1987 απόφαση του Πρωθυπουργού «Σύ¬ 
στασή θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων 
κ.λπ.» (ΦΕΚ 526/Β/87). 

3. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

4. Την υπ’ αριθ. 15883/1903/8.2.1988 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88). ' 

5. Την από 20.9.1988 αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών. 

6. Την από 27.9.1988 απάντηση των ενδιαφερομένων Κωνσταντί¬ 
νου Κατσιλιέρη, Φώτιου Κατσιλιέρη, Ευανθίας Μαντέλου-Κατσιλιέρη, 
αποφασίζουμε: 

1) Χαρακτηρίζεται ως διατηρητέο το κτίριο που βρίσκεται επί της 
οδού Βεΐκου αριθ. 20 στην περιοχή Μακρυγιάννη (Ν. Αττικής) φερό- 
μενο ως ιδιοκτησία Κωνσταντίνου Κατσιλιέρη, Φώτιου Κατσιλιέρη, 
Ευανθίας Μαντέλου-Κατσιλιέρη όπως φαίνεται με μαύρη διαγράμμιση 
στο σχετικό πρωτότυπο τοπογραφικό διάγραμμα σε κλίμακα 1:1000 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 352/1989 πράξη του. Ακριβές αντίγραφο 
του διαγράμματος αυτού αναρτάται στη Διεύθυνση Τοπογραφικών 
Εφαρμογών, Τμήμα Αρχείου και Σχεδίων επί είκοσι (20) τουλάχιστον 
ημέρες από την επόμενη της δημοσίευσης της παρούσας απόφασης στην 
Εφημερίδα της Κυβερνήσεως. 

2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επι μέρους αρχιτεκτονικών και 
διακοσμητικών στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του κτιρίου, εφόσον δεν αλλοιώνε¬ 
ται ο αρχιτεκτονικός χαρακτήρας αυτού. 

4) Επιτρέπεται η καθ’ ύψος προσθήκη β’ ορόφου υπέρ το ισόγειο και 
τμήματος γ' ορόφου, χωρίς υπέρβαση του συντελεστή δόμησης που 
ισχύει στην περιοχή και με τους εξής όρους: 

■ α) Η προσθήκη του β’ ορόφου ανεγείρεται σε εσοχή, σε απόσταση 
1,50 μ. από την οικοδομική γραμμή του κτιρίου. 

β) Το τμήμα γ’ ορόφου ανεγείρεται σε απόσταση 5,00 μ. από την οι¬ 
κοδομική γραμμή του κτιρίου. Η μεγίστη επιφάνεια αυτού ορίζεται σε 
40.00 τ.μ. 

γ) Κατά την κατασκευή των προσθηκών επιβάλλεται η διατήρηση 
του γείσου επίστεψης του υπάρχοντας κτιρίου. 

δ) Οι προσθήκες β' ορόφου και τμήματος γ' ορόφου θα γίνουν σύμ¬ 
φωνα με το σχετικό πρωτότυπο διάγραμμα κατόψεων και τομής σε κλί¬ 
μακα 1:100 που θεωρήθηκε από τον Προϊστάμενο της Διεύθυνσης Το¬ 
πογραφικών Εφαρμογών με την υπ’ αριθ. 352/1989 πράξη του. Ακρι¬ 
βές αντίγραφο του διαγράμματος αυτού αναρτάται στο Τμήμα Αρχείου 
Σχεδίων της Διεύθυνσης Τοπογραφικών Εφαρμογών του Υπουργείου 
Περιβάλλοντος, Χωροταξίας και Δημοσίων Έργων επί είκοσι (20) του¬ 
λάχιστον ημέρες από την επομένη της δημοσίευσης της παρούσας από¬ 
φασης στην Εφημερίδα της Κυβερνήσεως. 

5) Απαγορεύεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του διατηρητέου κτιρίου. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για την χρήση των χώρων του κτιρίου. 

6) Η οριστική αρχιτεκτονική μελέτη για την ανέγερση των προσθη¬ 
κών έγκρισης από την αρμόδια Επιτροπή Πολεοδομικού και Αρχιτεκτο¬ 
νικού Ελέγχου (ΕΠΑΕ). Επίσης για οποιαδήποτε επέμβαση στο εξωτε¬ 
ρικό και εσωτερικό του διατηρητέου κτιρίου, καθώς και για την τοποθέ¬ 
τηση επιγραφών, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

7) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 3 Ιανουάριου 1989 

Ο ΑΝΑΠΛ. ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



